# Službeni list C 248A/16.

| | ISSN 1977-1088 |
| --- | --- |
| Službeni list
  Europske unije | C 248A |
| | |
| Hrvatsko izdanje | Informacije i objave | Godište 61.16. srpnja 2018. |

ISSN 1977-1088

Službeni list

Europske unije

C 248A

Hrvatsko izdanje

Informacije i objave

Godište 61.16. srpnja 2018.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Europska središnja banka |
| 2018/C 248 A/01 | Natječaj – Predsjednik Nadzornog odbora | 1 |

Sadržaj

Stranica

V.   Objave

ADMINISTRATIVNI POSTUPCI

Europska središnja banka

2018/C 248 A/01

Natječaj – Predsjednik Nadzornog odbora

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europska središnja banka

| 16.7.2018 | HR | Službeni list Europske unije | CA 248/1 |
| --- | --- | --- | --- |

16.7.2018

HR

Službeni list Europske unije

CA 248/1

---

Natječaj

Predsjednik Nadzornog odbora

(2018/C 248 A/01)

1.   Uvod

ESB traži odgovarajućeg kandidata s ugledom i iskustvom u bankovnim i financijskim pitanjima za mjesto predsjednika Nadzornog odbora od 1. siječnja 2019.

Uredba Vijeća (EU) br. 1024/2013 od 15. listopada 2013. („Uredba o SSM-u”) o dodjeli određenih zadaća ESB-u u vezi s politikama bonitetnog nadzora kreditnih institucija i uspostavljanju jedinstvenog nadzornog mehanizma (SSM). SSM čine ESB i nacionalna nadležna tijela država članica čija je valuta euro, s mogućnošću uspostavljanja bliske suradnje s nadležnim tijelima država članica čija valuta nije euro. ESB je odgovoran za opće funkcioniranje SSM-a.

Nadzorni odbor kao unutarnje tijelo ESB-a preuzeo je planiranje i izvršavanje nadzornih zadaća dodijeljenih ESB-u. Nadzorni odbor čine predsjednik, potpredsjednik, četiri predstavnika ESB-a i jedan predstavnik nacionalnog nadležnog tijela svake države članice koja sudjeluje u SSM-u („država članica sudionica”). U slučaju kada nadležno tijelo nije središnja banka, član Nadzornog odbora može odlučiti dovesti predstavnika središnje banke države članice. Nadzorni odbor je između svojih članova osnovao Upravljački odbor s užim sastavom radi podrške svojim djelatnostima, uključujući pripremu sjednica Nadzornog odbora. Upravljački odbor sastoji se od osam članova uključujući predsjednika, potpredsjednika i jednog predstavnika ESB-a. Svi članovi Nadzornog odbora djeluju u interesu Unije kao cjeline.

U postupku izbora i imenovanja uvažavat će se načela uravnoteženog sudjelovanja žena i muškaraca, iskustva i kvalifikacije.

ESB će uredno obavještavati Europski parlament i Vijeće Europske unije (Vijeće EU) o tijeku postupka, u skladu s Međuinstitucijskim sporazumom s Europskim parlamentom od 30. studenoga 2013. i Memorandumom o razumijevanju s Vijećem EU-a od 11. prosinca 2013.

2.   Zadaće

U skladu s Uredbom o SSM-u i neovisno o drugim zadaćama koje Upravno vijeće ESB-a može povjeriti predsjedniku i potpredsjedniku Nadzornog odbora, predsjednik je odgovoran za sljedeće posebne zadaće:

| — | predsjedavanje Nadzornim odborom, |
| --- | --- |

—

predsjedavanje Nadzornim odborom,

| — | predsjedavanje Upravljačkim odborom Nadzornog odbora, |
| --- | --- |

—

predsjedavanje Upravljačkim odborom Nadzornog odbora,

| — | javno predstavljanje ESB-ovog godišnjeg izvješća o izvršavanju njegovih nadzornih zadaća Europskom parlamentu i Euroskupini u nazočnosti predstavnika iz država članica sudionica čija valuta nije euro, |
| --- | --- |

—

javno predstavljanje ESB-ovog godišnjeg izvješća o izvršavanju njegovih nadzornih zadaća Europskom parlamentu i Euroskupini u nazočnosti predstavnika iz država članica sudionica čija valuta nije euro,

| — | na zahtjev Euroskupine, sudjelovanje u saslušanjima koja održava Euroskupina u vezi s izvršenjem nadzornih zadaća ESB-a u nazočnosti predstavnika iz država članica sudionica čija valuta nije euro, |
| --- | --- |

—

na zahtjev Euroskupine, sudjelovanje u saslušanjima koja održava Euroskupina u vezi s izvršenjem nadzornih zadaća ESB-a u nazočnosti predstavnika iz država članica sudionica čija valuta nije euro,

| — | na zahtjev Europskog parlamenta, sudjelovanje na saslušanjima o izvršavanju nadzornih zadaća ESB-a koje provode nadležni odbori Europskog parlamenta te, na zahtjev, vođenje povjerljivih usmenih rasprava iza zatvorenih vrata s predsjednikom i potpredsjednicima nadležnih odbora Europskog parlamenta u pogledu nadzornih zadaća ESB-a, u slučajevima kada su te rasprave potrebne za vršenje ovlasti Europskog parlamenta na temelju Ugovora o funkcioniranju Europske unije, |
| --- | --- |

—

na zahtjev Europskog parlamenta, sudjelovanje na saslušanjima o izvršavanju nadzornih zadaća ESB-a koje provode nadležni odbori Europskog parlamenta te, na zahtjev, vođenje povjerljivih usmenih rasprava iza zatvorenih vrata s predsjednikom i potpredsjednicima nadležnih odbora Europskog parlamenta u pogledu nadzornih zadaća ESB-a, u slučajevima kada su te rasprave potrebne za vršenje ovlasti Europskog parlamenta na temelju Ugovora o funkcioniranju Europske unije,

| — | na poziv nacionalnog parlamenta države članice sudionice, sudjelovanje u razmjeni mišljenja u vezi s nadzorom kreditnih institucija u toj državi članici zajedno s predstavnikom nacionalnog nadležnog tijela. |
| --- | --- |

—

na poziv nacionalnog parlamenta države članice sudionice, sudjelovanje u razmjeni mišljenja u vezi s nadzorom kreditnih institucija u toj državi članici zajedno s predstavnikom nacionalnog nadležnog tijela.

Povrh toga, zaposlenici uključeni u izvršavanje zadaća koje su ESB-u dodijeljene Uredbom o SSM-u, podnose izvješće predsjedniku Nadzornog odbora u skladu s uvjetima koje su odredili Upravno vijeće i Izvršni odbor ESB-a.

Predsjednik Nadzornog odbora izvršava svoje zadaće u bliskoj suradnji s potpredsjednikom.

3.   Kvalifikacije, iskustvo i vještine

Bitno je da podnositelji prijave udovoljavaju sljedećim uvjetima (moraju se ispuniti na zadnji dan roka za prijavu):

| — | da su državljani države članice Europske unije i uživaju sva građanska prava, |
| --- | --- |

—

da su državljani države članice Europske unije i uživaju sva građanska prava,

| — | imaju ugled i iskustvo u bankovnim i financijskim pitanjima, uključujući značajno profesionalno iskustvo u financijskom nadzoru ili makrobonitetnom nadzoru ili oboje, |
| --- | --- |

—

imaju ugled i iskustvo u bankovnim i financijskim pitanjima, uključujući značajno profesionalno iskustvo u financijskom nadzoru ili makrobonitetnom nadzoru ili oboje,

| — | imaju značajno iskustvo u rukovođenju i upravljanju upravljačkim timovima, zajedno sa zabilježenim postignućima na strateškoj i operativnoj razini, |
| --- | --- |

—

imaju značajno iskustvo u rukovođenju i upravljanju upravljačkim timovima, zajedno sa zabilježenim postignućima na strateškoj i operativnoj razini,

| — | imaju značajno iskustvo u rukovođenju, uključujući uspješno rukovođenje i upravljanje timovima visokokvalificiranih zaposlenika, po mogućnosti rukovođenje višejezičnim i višekulturnim timovima, |
| --- | --- |

—

imaju značajno iskustvo u rukovođenju, uključujući uspješno rukovođenje i upravljanje timovima visokokvalificiranih zaposlenika, po mogućnosti rukovođenje višejezičnim i višekulturnim timovima,

| — | imaju napredno znanje engleskog jezika i poznaju najmanje još jedan službeni jezik EU-a, |
| --- | --- |

—

imaju napredno znanje engleskog jezika i poznaju najmanje još jedan službeni jezik EU-a,

| — | nisu članovi Upravnog vijeća ESB-a. |
| --- | --- |

—

nisu članovi Upravnog vijeća ESB-a.

Osim toga, podnositelji prijave bi trebali imati sljedeće:

| — | temeljito poznavanje institucija EU-a i postupaka odlučivanja u EU-u, kao i ostalih europskih i međunarodnih postupaka od značaja za aktivnosti ESB-a, |
| --- | --- |

—

temeljito poznavanje institucija EU-a i postupaka odlučivanja u EU-u, kao i ostalih europskih i međunarodnih postupaka od značaja za aktivnosti ESB-a,

| — | temeljito poznavanje zadaća i funkcioniranja ESB-a, |
| --- | --- |

—

temeljito poznavanje zadaća i funkcioniranja ESB-a,

| — | iskustvo u predsjedavanju odbora/grupa na visokoj razini, po mogućnosti u međunarodnom okruženju, |
| --- | --- |

—

iskustvo u predsjedavanju odbora/grupa na visokoj razini, po mogućnosti u međunarodnom okruženju,

| — | izvrsne vještine komuniciranja, međuljudske vještine, vještine vršenja utjecaja i pregovaračke vještine sa sposobnošću građenja pouzdanih radnih odnosa sa zainteresiranim stranama unutar i izvan EU-a, |
| --- | --- |

—

izvrsne vještine komuniciranja, međuljudske vještine, vještine vršenja utjecaja i pregovaračke vještine sa sposobnošću građenja pouzdanih radnih odnosa sa zainteresiranim stranama unutar i izvan EU-a,

| — | poznavanje drugih jezika EU-a. |
| --- | --- |

—

poznavanje drugih jezika EU-a.

4.   Uvjeti zapošljavanja

Uvjeti zapošljavanja predsjednika Nadzornog odbora, osobito u odnosu na njegovu ili njezinu plaću, mirovinu i ostala prava s područja socijalne sigurnosti, predmet su ugovora s ESB-om i određuje ih Upravno vijeće ESB-a.

Mandat traje pet godina i ne može se obnavljati.

Mjesto rada je u Frankfurtu na Majni (Njemačka) gdje se nalazi sjedište ESB-a.

5.   Neovisnost i etički standardi

Predsjednik mora djelovati neovisno i objektivno u interesu EU-a kao cjeline i ne smije niti tražiti niti primati upute od institucija ili tijela EU-a, bilo koje vlade države članice ili bilo kojeg javnog ili privatnog tijela.

Nakon imenovanja predsjednik će obavljati tu dužnost puno radno vrijeme i ne smije obavljati dužnosti u nacionalnim nadležnim tijelima.

Od predsjednika se očekuje da postupa u skladu s najvišim etičkim standardima koji odražavaju njegovu ili njezinu odgovornost za očuvanje cjelovitosti i ugleda ESB-a i SSM-a. Na predsjednika se osobito primjenjuju obveza čuvanja poslovne tajne i ograničenja nakon prestanka zaposlenja („razdoblje razmišljanja”), kako bi se unaprijed mogli procijeniti i spriječiti mogući sukobi interesa, koji proistječu iz bilo kojeg kasnijeg zaposlenja unutar dvije godine od isteka mandata.

6.   Izbor i imenovanje

Postupak izbora i imenovanja predsjednika provest će se u skladu sa zahtjevima utvrđenim u Uredbi o SSM-u i pravilima o odgovornosti utvrđenim s Europskim parlamentom i Vijećem EU-a. Postupak obuhvaća sljedeće korake:

1.   Prethodni izbor

Upravno vijeće ESB-a osnovat će odbor za prethodni izbor radi ocjenjivanja prijava na temelju uvjeta sadržanih u ovom natječaju. Na temelju njegove ocjene prijava, odbor za prethodni izbor obavit će razgovor s najprikladnijim kandidatima i sudjelovat će u procjeni rukovođenja koju će provesti vanjski pružatelj usluga. Odbor za prethodni odabir podnijeti će na razmatranje Upravnom vijeću ESB-a popis prikladnih kandidata koji su ušli u uži izbor i izvješće o procjeni.

2.   Obavještavanje Europskog parlamenta i Vijeća EU-a

ESB će obavijestiti nadležni odbor Europskog parlamenta i Vijeće EU-a o sastavu skupa prijava za mjesto predsjednika (broj prijava, mješavina profesionalnih sposobnosti, uravnoteženost spolova i državljanstava itd.) i dostaviti im popis kandidata koji su ušli u uži izbor, koji podržava Upravno vijeće ESB-a. Popis kandidata koji su ušli u uži izbor bit će dostavljen i Nadzornom odboru.

3.   Prijedlog Upravnog vijeća ESB-a i odobrenje Europskog parlamenta

Nakon saslušanja Nadzornog odbora, Upravno vijeće ESB-a podnijet će Europskom parlamentu na odobrenje prijedlog za imenovanje predsjednika s popisa kandidata koji su ušli u uži izbor koji pripremi odbor za prethodni izbor, zajedno s pisanim obrazloženjem razloga na kojima je taj prijedlog zasnovan.

4.   Imenovanje od strane Vijeća EU-a

Nakon što Europski parlament odobri prijedlog Upravnog vijeća ESB-a, Vijeće EU-a donijet će provedbenu odluku o imenovanju predsjednika. Vijeće EU-a donosi ovu odluku kvalificiranom većinom pri čemu se glasovi njegovih članova, koji nisu iz država članica sudionica, ne uzimaju u obzir.

7.   Postupak prijave

Podnositelji prijave moraju poslati prijave preporučenom pošiljkom ili privatnom kurirskom službom najkasnije do 24. kolovoza 2018. (datum koji je naveden na žigu na preporučenoj pošiljci ili pošiljci privatne kurirske službe) na sljedeću adresu:

| | European Central Bank |
| --- | --- |
| President’s office |
| Sonnemannstraße 20 |
| 60314 Frankfurt |
| Njemačka |

European Central Bank

President’s office

Sonnemannstraße 20

60314 Frankfurt

Njemačka

ESB pridržava pravo produljiti zadnji dan roka za prijavu na natječaj objavom novog roka za prijavu.

8.   Izjava o privatnosti

ESB će sve osobne podatke o podnositeljima prijave obraditi sukladno zakonodavstvu EU o zaštiti podataka (1).

ESB je voditelj obrade osobnih podataka povezanih s postupkom odabira za ovaj natječaj. Obrada podataka povjerena je glavnom direktoru odjela Ljudskih potencijala ESB-a.

Svrha obrade podataka je organizacija izbora i imenovanje predsjednika Nadzornog odbora. Svi osobni podaci obrađuju se isključivo u tu svrhu.

ESB prikuplja i obrađuje osobne podatke u skladu s člankom 5. točkom (a) Uredbe (EZ) br. 45/2001 i u skladu s člankom 26. stavom 3. Uredbe o SSM-u.

Primatelji osobnih podataka podnositelja prijave su članovi odbora za prethodni izbor i članovi Upravnog vijeća ESB-a. Osobni podaci kandidata iz užeg izbora proslijedit će se nadležnom odboru Europskog parlamenta i Vijeću EU-a, na koje se također primjenjuje Uredba (EZ) br. 45/2001. Povrh toga, ESB će dostaviti odgovarajuće osobne podatke vanjskom društvu PwC EU Services EESV, Brisel, Belgija koje provodi odvojenu procjenu odgovarajućih vještina rukovođenja, u skladu sa strogim standardima povjerljivosti i zaštite podataka.

ESB može čuvati podatke o uspješnom kandidatu pet godina: (a) nakon isteka mandata ili (b) od datuma zadnje isplate mirovine kandidatu. Nakon toga podaci se brišu na odgovarajući način. Podaci o neuspješnim kandidatima čuvat će se dvije godine nakon dovršetka postupka izbora i nakon toga će se brisati. U slučaju spora, gore navedeni rokovi čuvanja produžit će se za dvije godine od dovršetka svih odgovarajućih postupaka.

Podnositelji prijave imaju pravo pristupiti svojim podacima, ograničiti njihovu obradu, staviti prigovor na obradu, ispraviti svoje podatke za utvrđivanje identiteta i pod određenim uvjetima izbrisati pohranjene podatke koji se na njih odnose. Međutim, podaci kojima se dokazuje udovoljavanje uvjetima za izbor ne smiju biti ažurirani ili ispravljeni nakon zadnjeg dana roka za prijavu na ovaj natječaj kako bi se osiguralo postupanje u skladu s načelima jednakog pristupa i nediskriminacije, kao i stabilnost, transparentnost i pravičnost postupka za sve kandidate.

Tijekom čitavog postupka podnositelji prijave imaju pravo na pristup podacima o svojem ocjenjivanju. Radi zaštite povjerljivosti vijećanja i odlučivanja odbora za prethodni izbor i Upravnog vijeća te zaštite prava i sloboda drugih podnositelja prijave, pristup podnositelja prijave je ograničen na njihove vlastite podneske te na dijelove ocjenjivanja koji se odnose na njih.

Podnositelji prijave mogu ostvariti svoja prava obraćanjem glavnom direktoru odjela Ljudskih potencijala ESB-a (OfficeDGHSeniorMgt@ecb.europa.eu). Za pitanja povezana sa zaštitom osobnih podataka moguće je kontaktirati službenika za zaštitu osobnih podataka ESB-a (dpo@ecb.europa.eu).

Podnositelji prijave se uvijek mogu obratiti Europskom nadzorniku za zaštitu podataka (EDPS) (www.edps.europa.eu) u vezi s obradom svojih osobnih podataka.

---

(1)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka i Odluka Europske središnje banke od 17. travnja 2007. o donošenju provedbenih pravila o zaštiti podataka u Europskoj središnjoj banci (ESB/2007/1).

---